open-index/open-wikipedia-markdown huggingface dataset:
পাতা বুলবুলি

**পাতা বুলবুলি** হচ্ছে পাসেরিফর্মিস বর্গের অন্তর্গত কয়েক প্রজাতির সবুজ বৃক্ষচারী পাখি। বাংলাদেশ, ভারত, শ্রীলঙ্কা ও সমগ্র দক্ষিণ-পূর্ব এশিয়া জুড়ে এদের দেখা যায়। হরবোলা নামে এরা বেশি পরিচিত। কারণ এরা বনের পাখি ও বিভিন্ন প্রাণীর স্বর অবিকল অনুকরণ করতে পারে। পৃথিবীতে কেবলমাত্র তিনটি গোত্রের পাখিরা ইন্দোমালয় পরিবেশবলয়ের অন্তর্গত, পাতা বুলবুলিরা তাদের একটি। পূর্বে এদেরকে ফটিকজল ও নীলপরীদের সাথে ইরেনিডি গোত্রের অন্তর্গত বলে মনে করা হত। বর্তমানে এদের **ক্লোরোপসিডি** গোত্রের অন্তর্গত মনে করা হয়। এ গোত্রের এরাই একমাত্র সদস্য। এদের সবার গণ ***ক্লোরোপসিস***।

## বিবরণ
[alt=সোনালি-কপাল পাতা বুলবুলি|থাম্ব|[সোনালি-কপাল পাতা বুলবুলি]]
পাতা বুলবুলিরা ছোট বৃক্ষচারী পাখি। এদের সর্বোচ্চ দৈর্ঘ্য ২১ সেন্টিমিটার ও সর্বনিম্ন দৈর্ঘ্য ১৪ সেন্টিমিটার। ওজন ১৫ গ্রাম থেকে ১৮ গ্রামের মধ্যে। নামে বুলবুল হলেও এরা আসলে বুলবুল নয়। আকৃতিগত দিক থেকে বুলবুলদের সাথে মিল থাকায় এবং শরীরের রঙ কচি পাতার মত সবুজ হওয়ায় এদের নাম হয়েছে পাতা বুলবুলি। স্ত্রী ও পুরুষ পাতা বুলবুলির চেহারা প্রধানত ভিন্ন। ভিন্নতার মাত্রা কোন কোন প্রজাতিতে বেশি, আবার কোনটাতে কম। যেমন-কমলাপেট পাতা বুলবুলির স্ত্রী আর পুরুষ দেখতে একেবারে ভিন্ন হলেও ফিলিপাইনের পাতা বুলবুলির স্ত্রী-পুরুষের মধ্যে তেমন কোন ভিন্নতা নেই। ভিন্নতা সাধারণত মুখ ও ঠোঁটের চারপাশে দেখা যায়। পুরুষের হয়তো কালো বা নীল মুখোশ অথবা ছোপ থাকে। স্ত্রী পাতা বুলবুলিদের ক্ষেত্রে রঙের পরিমাণ ও উজ্জ্বলতা বেশ কম থাকে। এদের ঠোঁট সরু ও বাঁকা। ঠোঁট প্রায় মাথার সমান। ঠোঁটের আগায় ফুলের মধু খাওয়ার উপযোগী খাঁজ থাকে। নাকের ছ্যাঁদা ডিম্বাকার, ডানা গোলাকার, পা খুব খাটো।
## প্রজাতিসমূহ

* **গোত্র: ক্লোরোপসিডি**
** ফিলিপাইনের পাতা বুলবুলি, *Chloropsis flavipennis*
** হলদেগলা পাতা বুলবুলি, *Chloropsis palawanensis*
** বড় সবুজ পাতা বুলবুলি, *Chloropsis sonnerati*
** ছোট সবুজ পাতা বুলবুলি, *Chloropsis cyanopogon*
** নীলডানা পাতা বুলবুলি, *Chloropsis cochinchinensis*
*** জার্ডনের পাতা বুলবুলি, *Chloropsis (cochinchinensis) jerdoni*
*** বোর্নিওর পাতা বুলবুলি, *Chloropsis (cochinchinensis) kinabaluensis*
** সোনালি-কপাল পাতা বুলবুলি, *Chloropsis aurifrons*
*** সুমাত্রার পাতা বুলবুলি, *Chloropsis (aurifrons) media*
** কমলাপেট পাতা বুলবুলি, *Chloropsis hardwickii*
** নীলমুখো পাতা বুলবুলি, *Chloropsis venusta*


Image:Lemon-throated-leaf-birdtrek.jpg|হলদেগলা পাতা বুলবুলি
Image:Chloropsis sonnerati-20030531.jpg|বড় সবুজ পাতা বুলবুলি
Image:PhyllornisCyanopogonGould.jpg|ছোট সবুজ পাতা বুলবুলি
Image:Chloropsis cochinchinensis -Singapore-8.jpg|নীলডানা পাতা বুলবুলি
Image:Goldmantled Chloropsis-Male (5).jpg|জার্ডনের পাতা বুলবুলি
Image:ChloropsisKinabaluensisKeulemans.jpg|বোর্নিওর পাতা বুলবুলি
Image:Chloropsis aurifrons-20031005.jpg|সোনালি-কপাল পাতা বুলবুলি
Image:Orange bellied leafbird.jpg|কমলাপেট পাতা বুলবুলি


## তথ্যসূত্র

## বহিঃসংযোগ
* Leafbirds (Chloropseidae), Internet Bird Collection-এ পাতা বুলবুলির আলোকচিত্র, ভিডিও এবং ডাক।


বিষয়শ্রেণী:পাসেরি
বিষয়শ্রেণী:প্যাসারি
ফিনাল দেল হুয়েগো

***ফিনাল দেল হুয়েগো*** () বা **খেলা শেষে** প্রখ্যাত আর্জেন্টাইন সাহিত্যিক হুলিও কোর্তাজারের একটি ছোটগল্প সংকলন। মোট ১৮টি ছোটগল্পকে জটিলতার ভিত্তিতে তিনটি আলাদা খণ্ডে বিভক্ত করা হয়েছে এই সংকলনটিতে।

## গল্পসমূহ
### ১

* কন্তিনুইদাদ দে লস পার্কেস (Continuidad de los Parques)
* নো সে কুল্পে নাদিয়ে (No se culpe nadie)
* এল রিও (El Río)
* লস বেনেনোস (Los Venenos)
* লা পুয়ের্তা কন্দেনাদা (La Puerta Condenada)
* লাস মেনাদেস (Las Ménades)

### ২

* এল ইদোলো দে লাস সিক্লাদাস (El Ídolo de las Cícladas)
* উনা ফ্লোর আমারিইয়া (Una Flor Amarilla)
* সব্রেমেসা (Sobremesa)
* লা বান্দা (La Banda)
* লস আমিগোস (Los Amigos)
* এল মোবিল (El Móvil)
* তোরিতো (Torito)

### ৩

* রেলাতো কন উন ফন্দো দে আগুয়া (Relato con un Fondo de Agua)
* দেসপুয়েস দেল আলমুয়েরজো (Después del Almuerzo)
* আজোলোতি (Axolotl) 
* লা নচে বোকা আররিবা (La Noche Boca Arriba) 
* ফিনাল দেল হুয়েগো (Final del Juego)

## বহিঃসংযোগ
* Artículo de Santiago Juan-Navarro sobre “Continuidad de los parques”, স্প্যানিশ ভাষায় গ্রন্থের সমালোচনা।

বিষয়শ্রেণী:১৯৫৬-এর ছোট গল্প সংগ্রহ
বিষয়শ্রেণী:হুলিও কোর্তাজারের ছোট গল্প সংগ্রহ
বিষয়শ্রেণী:পোস্টআধুনিক বই
বিষয়শ্রেণী:আর্জেন্টিনার উপন্যাস
বিষয়শ্রেণী:স্প্যানিশ উপন্যাস
প্রণালি

thumb|প্রণালি
[thumb|উপগ্রহ থেকে [জিব্রাল্টার প্রণালী|জিব্রাল্টার প্রণালি]]
**প্রণালি** হলো দুটি নদী বা সমুদ্রের সংযোগকারী সংকীর্ণ জলপ্রবাহ বা ধারা।

## পরিভাষা
সাধারণত চ্যানেল, নালা, সমুদ্রপথ এইগুলো প্রণালির সমার্থক হিসেবে ব্যবহার করা হয় কিন্তু অনেক ক্ষেত্রেই এইগুলো ভিন্ন অর্থ প্রকাশ করে। অর্থনৈতিকভাবে অনেক প্রণালিই গুরুত্বপূর্ণ। প্রণালি গুরুত্বপূর্ণ সামুদ্রিক পথ হিসেবে ব্যবহৃত হতে পারে এবং এই পর্যন্ত প্রণালি দখলের জন্য অনেক যুদ্ধ সংঘটিত হয়েছে।

অনেক কৃত্রিম চ্যানেল স্থলভাগের উপর নির্মিত হয়েছে দুটি জলাধারকে সংযোগ করার জন্য যা খাল নামে পরিচিত, যেমন সুয়েজ খাল। যদিও নদী এবং খাল দুটি হ্রদ অথবা একটি হ্রদ এবং একটি সাগরকে সংযোগ করে, যা প্রণালির সংজ্ঞার সাথে অনেকাংশেই মিলে যায়। কিন্তু প্রণালির সাথে নদী এবং খালের যথেষ্ট পার্থক্য রয়েছে। *প্রণালি* সাধারণত অনেক বড় এবং বেশি সামুদ্রিক বৈশিষ্ট্যের ক্ষেত্রে ব্যবহৃত হয়। কিছু ব্যতিক্রমও আছে, যেখানে প্রণালিকে খাল নামে ডাকা হচ্ছে যেমন, পিয়ার্স খাল।

## কিছু বিখ্যাত প্রণালি
* জিব্রাল্টার প্রণালি (১৪.৩ কি.মি.): ভূমধ্যসাগর ও আটলান্টিক মহাসাগরকে সংযোজনকারী একমাত্র প্রাকৃতিক পথ
* হরমুজ প্রণালি: পারস্য উপসাগর ও ওমান উপসাগরকে যুক্ত করেছে
* মালাক্কা প্রণালি: মালয় উপদ্বীপ এবং সুমাত্রাকে পৃথক করেছে; যুক্ত করেছে ভারত মহাসাগর ও দক্ষিণ চীন সাগরকে
* ডোভার প্রণালি (৩৪ কি.মি.): ইংল্যান্ড ও ফ্রান্সকে পৃথক করেছে এবং ইংলিশ চ্যানেলের মাধ্যমে উত্তর মহাসাগরের সাথে যুক্ত হয়েছে
* ম্যাজেলান প্রণালি (২ কি.মি.): আটলান্টিক মহাসাগর ও প্রশান্ত মহাসাগরকে যুক্ত করেছে এবং দক্ষিণ আমেরিকার মূল ভূখণ্ড থেকে তিয়ের্‌রা দেল ফুয়েগোকে পৃথক করেছে
* বেরিং প্রণালি (৮৫ কি.মি.): উত্তর মহাসাগর ও প্রশান্ত মহাসাগরকে যুক্ত করেছে; আলাস্কা ও সাইবেরিয়াকে পৃথক করেছে
* পক প্রণালি: তামিলনাড়ু ও শ্রীলঙ্কাকে পৃথক করেছে।
* ডেনমার্ক প্রণালি: উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। 
* হাডসন প্রণালি: কানাডাতে অবস্থিত একটি সমুদ্রপ্রণালি যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে।
* ফ্লোরিডা প্রণালি:
* বিগ্‌ল প্রণালি:
* বাব এল মান্দেব: লোহিত সাগর ও এডেন উপসাগরকে যুক্ত করেছে।

## আরও দেখুন
প্রণালিসমূহের তালিকা

## তথ্যসূত্র


বিষয়শ্রেণী:উপকূলবর্তী এবং মহাসাগরীয় ল্যান্ডফর্ম
বিষয়শ্রেণী:জল সংস্থা
বিষয়শ্রেণী:উপকূলীয় ও মহাসামুদ্রিক ভূমিরূপ
বিষয়শ্রেণী:জলরাশি
বিষয়শ্রেণী:প্রণালি
পিট কনরাড

**পিট কনরাড** বা **চার্লস পিট কনরাড জুনিয়র** () (জুন ২, ১৯৩০ – জুলাই ৮, ১৯৯৯) একজন মার্কিন নভোচারী ও মার্কিন নৌবাহিনীর অফিসার। তিনি অ্যাপোলো ১২ নভোযানে করে তৃতীয় মানুষ হিসেবে চাদে পা রাখেন। তিনি চন্দ্র বিজয়ের পরে *স্কাইল্যাব* স্পেস স্টেশনের মেরামতের জন্য র্বিাচিত দলের প্রধান ছিলেন। ১৯৭৮ সালে তিনি *কংগ্রেশনাল স্পেস মেডেল* লাভ করেন।

## তথ্যসূত্র

## বহিঃসংযোগ
* NASA Bio of Pete Conrad
* Pete Conrad - Spirit of Innovation Award
* 
* 
*  1988
* 

বিষয়শ্রেণী:১৯৩০-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:অ্যাপোলো ১২ নভোচারী
বিষয়শ্রেণী:নভোচারী
বিষয়শ্রেণী:১৯৬৫-তে মহাকাশ উড্ডয়ন
বিষয়শ্রেণী:১৯৬৬-তে মহাকাশ উড্ডয়ন
বিষয়শ্রেণী:১৯৬৯-তে মহাকাশ উড্ডয়ন
বিষয়শ্রেণী:১৯৭৩-তে মহাকাশ উড্ডয়ন
বিষয়শ্রেণী:মার্কিন নভোচারী
বিষয়শ্রেণী:মার্কিন নৌবাহিনীর নভোচারী
বিষয়শ্রেণী:অ্যাপোলো প্রোগ্রামের নভোচারী
বিষয়শ্রেণী:মানুষ যে চন্দ্রপৃষ্ঠে হেটেছে
বিষয়শ্রেণী:মার্কিন ফেম ইনডাক্টির নভোচারী হল
বিষয়শ্রেণী:জার্মান বংশদ্ভুত আমেরিকান মানুষ
বিষয়শ্রেণী:ফিলাডেলফিয়া, পেনসিলভেনিয়ার মানুষ
বিষয়শ্রেণী:ড্রারো স্কুলের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নৌ কর্মকর্তা
বিষয়শ্রেণী:যুক্তরাষ্ট্রের নৌবাহিনীর বৈমানিক
বিষয়শ্রেণী:বিশিষ্ট পরিষেবা পদক প্রাপক (যুক্তরাষ্ট্র)
বিষয়শ্রেণী:বিশিষ্ট উড়ন্ত ক্রস প্রাপক (যুক্তরাষ্ট্র)
বিষয়শ্রেণী:নাসার বিশিষ্ট পরিষেবা পদক প্রাপক
বিষয়শ্রেণী:নাসার ব্যতিক্রমধর্মী পরিষেবা পদক প্রাপক
বিষয়শ্রেণী:মোটরসাইকেল দুর্ঘটনার শিকার
বিষয়শ্রেণী:ক্যালিফোর্নিয়াতে সড়ক দুর্ঘটনায় মৃত্যু
বিষয়শ্রেণী:আর্লিংটন জাতীয় কবরস্থানে সমাধি

বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মহাকাশচারী
বিষয়শ্রেণী:চাঁদে হাঁটা ব্যক্তি
অ্যাপোলো ১২

**অ্যাপোলো ১২** () মার্কিন যুক্তরাষ্ট্রের অ্যাপোলো মহাকাশ অনুসন্ধানের ৬ষ্ঠ মানুষ্যবাহী মিশন এবং চন্দ্র পৃষ্টে অবতরনকারী ২য় মানুষ্যমহাশূন্য যান। অ্যাপোলো ১১ নভোযান প্রেরণের ৪ মাস পরে অ্যাপোলো ১২ নভোযান প্রেরণ করা হয়। ১৯৬৯ সালের ১৪ নভেম্বর ইহা প্রেরণ করা হয়। এই মিশনের কমান্ডার ছিলেন পিট কনরাড, এছাড়াও সহযোগি ছিলেন অ্যালান এল বিন ও রিচার্ড গর্ডন। এই মিশনের নভোচারীরা চাদে প্রথম রঙিন টেলিভিশন ক্যামেরা নিয়ে যান।

## তথ্যসূত্র

* Analysis of Apollo 12 Lightning Incident, (PDF) February 1970.
* Analysis of Surveyor 3 material and photographs returned by Apollo 12 (PDF) 1972.
* Apollo 12 Characteristics — SP-4012 NASA Historical Data Book
* Apollo 12 Mission Report (PDF) March 1970.
* Chaikin, Andrew. *A Man on the Moon: The Voyages of the Apollo Astronauts*. New York: Penguin Books, 1995. .
* Examination of Surveyor 3 surface sampler scoop returned by Apollo 12 mission (PDF) 1971.
* Kluger, Jeffrey and James Lovell. *Lost Moon.* New York: Houghton Mifflin, 1994. .
* Lattimer, Dick. *All We Did was Fly to the Moon*. Alachua, Florida: Whispering Eagle Press, 1985. .

## বহিঃসংযোগ
* NASA Apollo 12 press kit - Nov 5, 1969
* Image of mission patch 
* Map of surface activities for Apollo 12
* Apollo 12 entry in Encyclopedia Astronautica
* NASA NSSDC Master Catalog 
* APOLLO BY THE NUMBERS: A Statistical Reference by Richard W. Orloff (NASA)
* The Apollo Spacecraft: A Chronology 
* Apollo Program Summary Report
* Apollo 12 Science Experiments
* Apollo 12 Preliminary Science Report 
* Actual Mission Audio Recordings
* Apollo 12: There and Back Again - image slideshow by *[[Life magazine]]*

বিষয়শ্রেণী:১৯৬৯-এ মার্কিন যুক্তরাষ্ট্র
বিষয়শ্রেণী:অ্যাপোলো অভিযান
বিষয়শ্রেণী:চাঁদের যাওয়ার মিশন
বিষয়শ্রেণী:১৯৬৯-তে মহাকাশ উড্ডয়ন
বিষয়শ্রেণী:চাঁদে অবতরনকারী নভোযান
বিষয়শ্রেণী:মার্কিন মহাকাশযান
বিষয়শ্রেণী:নমুনা প্রত্যানয়ন অভিযান
বিষয়শ্রেণী:অ্যাপোলো কর্মসূচির অন্তর্গত অভিযান
বিষয়শ্রেণী:চাঁদে অবতরণ
আনোয়ার হোসেন পাহাড়ী

*একই নামের অন্যান্য ব্যক্তিবর্গের জন্য দেখুন [[আনোয়ার হোসেন]]।*

**আনোয়ার হোসেন পাহাড়ী** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আনোয়ার হোসেন পাহাড়ীর জন্ম সিরাজগঞ্জ জেলায়। তার বাবার নাম রমজান আলী শেখ এবং মায়ের নাম মোছা. খাইরুন্নেসা। তার স্ত্রীর নাম মমতাজ পাহাড়ী। তাদের দুই মেয়ে।

## কর্মজীবন
আনোয়ার হোসেন পাহাড়ী ১৯৭১ সালে সিরাজগঞ্জ মহাবিদ্যালয়ে তৃতীয় বর্ষের বাণিজ্য বিভাগের ছাত্র ছিলেন। কাদেরিয়া বাহিনীতে যোগ দেওয়ার পর তাকে একটি কোম্পানির সহকারী অধিনায়ক হিসেবে দায়িত্ব পালন করেন।

## মুক্তিযুদ্ধে ভূমিকা
১৯৭১ সালের ২৪ মে দুপুরবেলা কাদেরিয়া বাহিনীর হুমায়ুন কোম্পানিতে যোগ দিয়ে মুক্তিযুদ্ধে ঝাঁপিয়ে পড়েন আনোয়ার হোসেন পাহাড়ী। ১৯৭১ সালের ৩০ নভেম্বর টাঙ্গাইল জেলার নাগরপুরে আক্রমণ করে কাদেরিয়া বাহিনী। কয়েক কোম্পানি মুক্তিযোদ্ধা যার যার পজিশন থেকে একযোগে আক্রমণ শুরু করেন। কাদের সিদ্দিকী নিজেই এই যুদ্ধে নেতৃত্ব দেন। থানার সামনে একটি কাঠের পুলের ২০ গজ দূরে কাঁচা সড়কের নিচে সহযোদ্ধাদের সঙ্গে ছিলেন তিনি। তাদের কাছে অস্ত্র ছিল তিনটি এলএমজি, নয়টি এসএমজি, দুটি মর্টার, দুটি গ্রেনেড লঞ্চার। বাকি সব রাইফেল। তার দলের ওপর দায়িত্ব ছিল থানার উত্তর-পশ্চিম দিক থেকে আক্রমণ করার। লাগাতার মর্টার, গ্রেনেড ও ব্লান্ডিসাইডের গোলার বিকট শব্দ ও অন্যান্য অস্ত্রের ঝনঝনানিতে গোটা এলাকা প্রকম্পিত হতে থাকে। কয়েক মিনিট পর অন্য একটি দলের দলনেতা তাকে জানান, তাদের অবস্থানে দুটি বাংকার থেকে পাকিস্তানিরা অবিরাম গুলিবর্ষণ করছে। তিনি অণুরোধ করেন গ্রেনেড লঞ্চার দিয়ে ওই বাংকারে গ্রেনেড নিক্ষেপের। আনোয়ার হোসেন পাহাড়ীর কাছে ছিল গ্রেনেড লঞ্চার। তিনি সেটা দিয়ে একটি বাংকারের ছিদ্রমুখ বরাবর গ্রেনেড ছোড়েন। সঠিক নিশানায় সেটি আঘাত হানে। স্তব্ধ হয়ে যায় সেখানকার এলএমজি। নিহত হয় বাংকারের ভেতরে থাকা পাকিস্তানিরা। এরপর তিনি একই পজিশন থেকে দ্বিতীয় বাংকারে গ্রেনেড লঞ্চার দিয়ে গ্রেনেড ছুড়বেন, ঠিক তখনই ঘটে দুর্ঘটনা। ট্রিগারে চাপ দেওয়ার পূর্বমুহূর্তে ওই বাংকারে থাকা শত্রুপক্ষের এলএমজিম্যান তাকে দেখে ফেলে। সে তড়িৎগতিতে এলএমজির ব্যারেলটি তার দিকে ঘুরিয়ে গুলি শুরু করে। তার মুখের বাঁ চোয়ালে এবং গলার বাঁ পাশে গুলি লাগে। পেছনে তার গ্রেনেড লঞ্চারের বাঁট ধরে ছিলেন সহযোদ্ধা হুমায়ুন বাঙ্গাল। তারও পিঠে দুটি গুলি লাগে। দুজনই একসঙ্গে মাটিতে লুটিয়ে পড়েন। পরে অন্য সহযোদ্ধারা তাদের উদ্ধার করে নিয়ে যান স্থানীয় গ্রাম্য চিকিৎসকের কাছে। বেঁচে যান তারা।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা
* 

বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নিশাচর

[thumb|right|250px|নিশাচর প্রাণীরূপে [পেঁচা|পেঁচার সুখ্যাতি রয়েছে। অবশ্য কিছু প্রজাতির পেঁচাকে দিনের বেলায়ও সক্রিয় হতে দেখা যায়।]]
**নিশাচর** () জীবজগতে বিদ্যমান বিশেষ প্রাণীদের এক ধরনের চরিত্রগত আচরণবিশেষ। নিশাচর প্রাণীরা প্রধানত রাতে সক্রিয় থাকে। শিকার কিংবা খাদ্যের সন্ধানে তারা রাতে বাইরে বের হয় বা বিচরণ করে। বিপরীতক্রমে দিবাভাগে অধিকাংশ প্রজাতির প্রাণী চলাফেরা করে ও খাদ্য সংগ্রহ করে। এছাড়াও তারা দিনের বেলা ঘুমায়। তাদের প্রাত্যহিক জীবন বংশ পরম্পরায় এভাবেই অগ্রসর ও প্রবাহিত হয়। ল্যাটিন ভাষায় *নক্স* বা *নাইট*, *ডার্কনেস* থেকে নিশাচর শব্দটির উদ্ভব।

বিজ্ঞানীরা অনেক সময় নিশাচর প্রাণীদের ক্ষেত্রে *[[ক্রেপাসকুলার]]* বা গোধূলীলগ্নের প্রাণী নামেও নিশাচর প্রাণীকে বিবৃত করে থাকেন যারা খুব গভীর রাত্রে সক্রিয় থাকে না। এ জাতীয় প্রাণী গোধূলী, ঊষালগ্ন কিংবা কখনো কখনো উজ্জ্বল চন্দ্রকিরণে শিকারে বের হয়।

## বৈশিষ্ট্যাবলী
নিশাচর প্রাণীরা প্রকৃতিগতভাবে উচ্চ ক্ষমতাসম্পন্ন ইন্দ্রিয়শক্তির অধিকারী হয়ে থাকে। শ্রবণশক্তি, ঘ্রাণশক্তিসহ দৃষ্টিশক্তি - এ ইন্দ্রিয়গুলোর অন্যতম। তাদের চোখ বিশেষ ধরনের হয় যা টর্চলাইটের আলো কিংবা অন্য কোন দৃষ্টিগ্রাহ্য আলোর সাহায্যে উজ্জ্বল লাল, কমলা, হলুদ ধরনের দেখা যায়। আবার, বিড়াল এবং নকুলজাতীয় প্রাণীরা তাদের চোখ দিয়ে নিম্ন পর্যায় কিংবা দিনের উজ্জ্বল আলোয় চলাফেরা করতে সক্ষম। কিন্তু বাদুড়জাতীয় প্রাণী শুধুমাত্র রাতের আলোয় দেখতে পারে। অনেক নিশাচর প্রাণী যেমন - পেঁচা তার শারীরিক আকারের তুলনায় বৃহৎ আকৃতির চোখের অধিকারী।

দিবাচর প্রাণী হিসেবে কাঠবিড়ালী, গায়কপাখী ইত্যাদিগুলো দিবাভাগে তাদের কার্যাদি সম্পাদন করে। *ক্রেপাসকুলার* প্রজাতির খরগোশ, বিড়াল, হায়েনাকে নিশাচর প্রাণী হিসেবে আখ্যায়িত করা হয়ে থাকে। *কেথিমেরাল* প্রজাতি হিসেবে সিংহ দিন ও রাত - উভয় সময়েই চলাচলে সক্ষম।

## জীববৈচিত্র্য সংরক্ষণ
রাতে সক্রিয় থাকায় দিবাভাগের প্রাণীর সাথে তাদের খাদ্যের সাংঘর্ষিকতা হয় না। বাজপাখী এবং পেঁচা প্রায় একই ধরনের শিকার করলেও একটি দিবাচর ও অন্যটি নিশাচর প্রকৃতির। সিংহ তার স্বতন্ত্র চোখের দৃষ্টির কারণে রাতের আঁধারে শিকার করতে ভালবাসে। কেননা, তার খাদ্য হিসেবে জেব্রা, এন্টিলোপ ইত্যাদি প্রাণীগুলো দুর্বল দৃষ্টিশক্তির অধিকারী। দিবাভাগে খাদকে পরিণত হবার হাত থেকে রক্ষা পাবার উদ্দেশ্যে ক্ষুদ্র প্রজাতির অনেক ইঁদুরজাতীয় প্রাণী রাতে বের হতে পছন্দ করে। এছাড়াও, দিবাভাগের অনেক প্রজাতি নিশাচর বৈশিষ্ট্যের অধিকারী। অনেক সামুদ্রিক পাখী এবং সামুদ্রিক কচ্ছপও আক্রমণের হাত থেকে রক্ষা পাবার উদ্দেশ্যে রাতে বের হয়।

## তথ্যসূত্র

বিষয়শ্রেণী:নিদ্রা
বিষয়শ্রেণী:রাত
বিষয়শ্রেণী:চরিত্র
বিষয়শ্রেণী:আচরণগত বাস্তব্যবিদ্যা
বিষয়শ্রেণী:জীববিজ্ঞানসংক্রান্ত মিথষ্ক্রিয়া
বিষয়শ্রেণী:শিকারী বিরোধী অভিযোজন
বিষয়শ্রেণী:সার্কাডিয়ান রিদাম
বিষয়শ্রেণী:আচরণমূলক বাস্তুবিজ্ঞান
বিষয়শ্রেণী:জৈবিক মিথস্ক্রিয়া
বিষয়শ্রেণী:প্রাণী-আচরণ বিজ্ঞান
বিষয়শ্রেণী:নিশাচর প্রাণী
বিষয়শ্রেণী:খাদ্যশিকার
ফরিদ উদ্দিন আত্তার

**আবু হামিদ বিন আবু বাকর ইব্রাহিম** () (১১৪৫-১১৪৬ - c. ১২২১; ), তার কলম-নামে অধিক পরিচিত **ফারিদ উদ-দিন** () (**فریدالدین**) এবং **আত্তার** (**عطار** - "গন্ধদ্রব্যব্যবসায়ী") ছিল একজন ফার্সি মুসলিম কবি, সুফিবাদের সিদ্ধান্ত এবং যিনি সুফিবাদ এবং ফার্সি কবিতার উপর একটি স্থায়ী প্রভাব বিস্তার করেছে।

## জীবনী
 
তিনি হিজরী ৫৪০ সালে জন্মগ্রহণ করেন। তার পিতা ছিলেন একজন ওষুধ বিক্রেতা। পিতার মৃত্যুর পর তিনি ওষুধ বিক্রিকেই পেশা হিসেবে বেছে নেন। পেশাগত কারণেই তিনি চিকিৎসা শাস্ত্রে ব্যাপক জ্ঞান অর্জন করেন। কথিত আছে যে প্রতিদিন তার কাছে অন্তত ৫০০ জন রোগী আসতেন। রোগীদের তিনি তার নিজের তৈরি ওষুধ দিতেন। ফরিদ উদ্দিন আত্তার অন্তত ৩০ টি বই লিখে গেছেন। তার একটি বিখ্যাত বই হচ্ছে "মানতিকে তাইয়ার" বা "পাখির সমাবেশ"। আত্তারের কবিতা রুমিসহ বহু আধ্যাত্মিক কবির জন্য অনুপ্রেরণা হিসেবে কাজ করেছে। তিনি কিছু আধ্যাত্মিক ব্যক্তিত্বকে নিয়ে দীর্ঘ দিন বিশ্বের বিভিন্ন দেশ সফর করেন। তিনি গবেষণার মাধ্যমে যে জ্ঞান অর্জন করেন,তা কবিতার আকারে লিখে গেছেন। হিজরী ৮১১ সালে ইরানের এই বিখ্যাত কবি মোঙ্গলদের হামলার সময় মৃত্যুবরণ করেন। ইরানের উত্তর-পূর্বাঞ্চলের নিশাপুর শহরে তার কবরস্থান রয়েছে।

## তথ্যসূত্র

## বহিঃসংযোগ

* A few wikiquotes
* Attar in Encyclopedia Iranica by B. Reinert
* Attar, Farid ad-Din. A biography by Professor Iraj Bashiri, University of Minnesota.
* `Attar's poem in Praise of Prophet Muhammad
* Poetry by `Attar
* Fifty Poems of `Attar. A Translation of 50 poems with the Persian on the facing page.
* Attar's works in original Persian at Ganjoor Persian Library
* Deewan-e-Attar in original Persian single pdf file uploaded by javed Hussen 
* Panoramic Images of Attar Tombs

বিষয়শ্রেণী:১১৪০-এ জন্ম
বিষয়শ্রেণী:১২২০-এ মৃত্যু
বিষয়শ্রেণী:ইরানি কবি
বিষয়শ্রেণী:মধ্যযুগীয় লেখক
বিষয়শ্রেণী:মুসলিম সাধু
বিষয়শ্রেণী:ইরানি মুসলিম
বিষয়শ্রেণী:ইরানি সুফি
বিষয়শ্রেণী:সুফী কথাসাহিত্য
বিষয়শ্রেণী:উইজডম সাহিত্য
বিষয়শ্রেণী:নিশাপুরের কবি
বিষয়শ্রেণী:নিশাপুরের সুফী
বিষয়শ্রেণী:নিশাপুরের আত্তার
বিষয়শ্রেণী:সুফি
বিষয়শ্রেণী:সুফি কবি
বিষয়শ্রেণী:১১৪০-এর দশকে জন্ম
বিষয়শ্রেণী:১২২০-এর দশকে মৃত্যু
বিষয়শ্রেণী:ফার্সি ভাষার কবি
স্যামুয়েল টিকেল

কর্নেল **স্যামুয়েল রিচার্ড টিকেল** (১৯ আগস্ট, ১৮১১ - ২০ এপ্রিল, ১৮৭৫) একজন ব্রিটিশ সেনা কর্মকর্তা, চিত্রশিল্পী ও পক্ষীবিদ। তার প্রধান কর্মক্ষেত্র ছিল ভারত ও বার্মায় (তৎকালীন মায়ানমার)।

## সংক্ষিপ্ত জীবনী

টিকেল ভারতের কটকে জন্মগ্রহণ করেন। ইংল্যান্ডে পড়াশোনা শেষ করে তিনি ভারতে ফিরে আসেন এবং উনিশ বছর বয়সে বেঙ্গল নেটিভ ইনফ্যান্ট্রিতে যোগদান করেন। ১৯৪০ সাল পর্যন্ত তিনি বাংলায় অবস্থান করেন। পরবর্তীতে তাকে ব্রায়ান হজসনের রক্ষীবাহিনীর প্রধান করে কাঠমুন্ডুতে প্রেরণ করা হয়। ১৯৪৩ সালে তিনি বাংলায় ফেরৎ আসেন। ১৯৪৭ সালে তাকে ক্যাপ্টেন পদমর্যাদা দিয়ে মায়ানমারে পাঠানো হয়।

ভারতে অবস্থানকালে তিনি সেখানকার স্তন্যপায়ী ও পাখি সম্পর্কে গুরুত্বপূর্ণ অবদান রাখেন। পর্যবেক্ষণ ও নমুনা সংগ্রহের মাধ্যমে তিনি সে অঞ্চলের জীববৈচিত্র্য সম্পর্কে নতুন নতুন মূল্যবান তথ্য আবিষ্কার করেন। *জার্নাল অফ দ্য এশিয়াটিক সোসাইটি অফ বেঙ্গল*- এর ১৭তম খণ্ডে তিনি মূল্যবান অবদান রাখেন। ১৮তম খণ্ডে তিনি বার্মা সম্পর্কে একটি রিপোর্ট লেখেন। তিনি *অর্নিথগনমোন* ও *ওল্ড লগ* এই দুই ছদ্মনামে লিখতেন।

১৮৬৫ সালে তিনি অবসর গ্রহণ করেন এবং চ্যানেল দ্বীপপুঞ্জে স্থায়ী হন। ১৮৭০ সালে চোখের প্রদাহে তিনি তার দৃষ্টিশক্তি হারান। *ইলাস্ট্রেশন অফ ইন্ডিয়ান অর্নিথোলজি* নামক একটি বইয়ের উপর তিনি কাজ করছিলেন, দৃষ্টিশক্তি হারানোর ফলে তার এ কাজ বন্ধ হয়ে যায়। মৃত্যুর আগে তার এ অসমাপ্ত কাজটি তিনি জ্যুলজিক্যাল সোসাইটি অব লন্ডনে দান করে যান। চেল্টেনহ্যামে ১৮৭৫ সালে তিনি মৃত্যুবরণ করেন।

## প্রজাতিসমূহ

কয়েক প্রজাতির নাম টিকেলের নামে রাখা হয়েছে। প্রজাতিগুলো হল:
* টিকেলের বাদামি ধনেশ, *Anorrhinus tickelli*
* টিকেলের দামা, *Turdus unicolor*
* টিকেলের ফুলঝুরি, *Dicaeum erythrorhynchos*
* টিকেলের পাতাফুটকি, *Phylloscopus affinis*
একটি প্রজাতির নাম তার স্ত্রীর নামে রাখা হয়েছে:
* টিকেলের নীলচুটকি, *Cyornis tickelliae*

## তথ্যসূত্র

বিষয়শ্রেণী:১৮১১-এ জন্ম
বিষয়শ্রেণী:১৮৭৫-এ মৃত্যু
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:পক্ষিবিজ্ঞানী
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:ব্রিটিশ ইস্ট ইন্ডিয়া কোম্পানি আর্মি অফিসার
বিষয়শ্রেণী:ব্রিটিশ পক্ষিবিজ্ঞানী
সংরক্ষণ অবস্থা

কোন একদল জীব পৃথিবীতে কি হারে বেঁচে আছে এবং ভবিষ্যতে তাদের বিলুপ্ত হওয়ার সম্ভাবনা কতটুকু তা তাদের **সংরক্ষণ অবস্থার** মাধ্যমে প্রকাশ করা হয়। সাধারণত প্রজাতিকে একক ধরে সংরক্ষণ অবস্থা বিচার করা হয়। কেবলমাত্র জীবের মোট সংখ্যা বিবেচনায় এনে তাদের সংরক্ষণ অবস্থা বিচার করা হয় না। সময়ের সাথে সাথে তাদের সংখ্যা বৃদ্ধি বা হ্রাসের হার, সফল প্রজননের হার, জীবনধারণের জন্য হুমকিসমূহ ইত্যাদি বিষয়ও বিবেচনায় আনা হয়।

বিশ্বব্যাপী বিভিন্ন প্রজাতির প্রাণী ও উদ্ভিদের সংরক্ষণ অবস্থা প্রকাশ করার জন্য আইইউসিএন বিপদগ্রস্ত প্রজাতিসমূহের লাল তালিকা একটি জনপ্রিয় ও স্বীকৃত তালিকা। প্রক্রিয়াটিতে বিপদগ্রস্ত প্রজাতিসমূহকে বিপদগ্রস্ততার মাত্রার ভিত্তিতে তিনটি বিভাগে বিভক্ত করা হয়েছে: মহাবিপন্ন, বিপন্ন এবং সংকটাপন্ন। বিলুপ্ত ও বন্য পরিবেশে বিলুপ্ত প্রজাতিগুলোও এ তালিকায় স্থান পেয়েছে। যেসব প্রজাতির বিপদগ্রস্ততার হার কম তাদেরকে প্রায়-বিপদগ্রস্ত ও ন্যূনতম বিপদগ্রস্ত এই দুই শ্রেণীতে ফেলা হয়েছে।

## বহিঃসংযোগ
* Search আইইউসিএন লাল তালিকা
* IUCN Red List Categories and Criteria Version 3.1

*
বিষয়শ্রেণী:সংরক্ষণ জীববিদ্যা
বিষয়শ্রেণী:জীববিদ্যার পরিভাষা
বিষয়শ্রেণী:পরিবেশগত পরিভাষা
বিষয়শ্রেণী:নেচারসার্ভ
বিষয়শ্রেণী:পরিবেশ সংরক্ষণ
বিষয়শ্রেণী:সংরক্ষণের অবস্থা অনুযায়ী জীবকুল
বিষয়শ্রেণী:জীববিজ্ঞান পরিভাষা
বিষয়শ্রেণী:সংরক্ষণ জীববিজ্ঞান
বিষয়শ্রেণী:পরিবেশ পরিভাষা
অ্যাডওয়ার্ড ব্লাইদ

**অ্যাডওয়ার্ড ব্লাইদ** (২৩ ডিসেম্বর, ১৮১০ - ২৭ ডিসেম্বর, ১৮৭৩) একজন ব্রিটিশ প্রাণিবিজ্ঞানী এবং পক্ষীবিদ। পেশায় তিনি ছিলেন একজন ওষুধ বিক্রেতা। তিনি ভারতীয় প্রাণিবিজ্ঞানের অন্যতম প্রতিষ্ঠাতা।

ব্লাইদ ১৮১০ সালে লন্ডনে জন্মগ্রহণ করেন। রয়েল এশিয়াটিক সোসাইটি অফ বেঙ্গলের জাদুঘরের কিউরেটর হিসেবে যোগদান করার উদ্দেশ্যে তিনি ১৮৪১ সালে ভারত সফর করেন। ১৮৪৯ সালে *ক্যাটালগ আব দ্য বার্ডস আব এশিয়াটিক সোসাইটি* প্রকাশের মাধ্যমে তিনি জাদুঘরের ক্যাটালগের প্রভূত উন্নতি সাধন করেন। ভারত, বিশেষ করে বাংলার পাখি সম্পর্কে তার ব্যাপক অবদান রয়েছে। তিনি নিজে মাঠ পর্যায়ে কাজ না করলেও হিউম, টিকেল, সুইনহো ও আরও অনেকের তথ্য, বিবরণ এবং তাদের সংগৃহীত পাখির নমুনার বর্ণনা দিয়েছেন। ১৮৬২ সালে অসুস্থ হয়ে যাওয়ার আগ পর্যন্ত তিনি জাদুঘরের কিউরেটর হিসেবে কর্মরত থাকেন। একই বছর তিনি ইংল্যান্ডে ফেরত যান। মৃত্যুর পর ১৮৮১ সালে তার *The natural history of the Cranes* প্রকাশিত হয়।

ব্লাইদের নামানুসারে কয়েকটি প্রজাতির নামকরণ করা হয়েছে। সেগুলোর মধ্যে ব্লাইদের শিকরেঈগল, ব্লাইদের তুলিকা, ব্লাইদের পাতাফুটকি, ব্লাইদের মাছরাঙা অন্যতম।

## তথ্যসূত্র

## বহিঃসংযোগ
* Archives of Charles Darwin and his correspondence with Blyth

বিষয়শ্রেণী:১৮১০-এ জন্ম
বিষয়শ্রেণী:১৮৭৩-এ মৃত্যু
বিষয়শ্রেণী:পক্ষিবিজ্ঞানী
বিষয়শ্রেণী:লন্ডনের মানুষ
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:ইংরেজ প্রাণিবিদ্যাবিদ
বিষয়শ্রেণী:ইংরেজ প্রকৃতিবিদ
বিষয়শ্রেণী:প্রোটো-বিবর্তনীয় জীববিজ্ঞানী
বিষয়শ্রেণী:ইংরেজ প্রাণিবিজ্ঞানী
বাব এল মান্দেব

**বাব আল-মান্দেব** লোহিত সাগর ও এডেন উপসাগরকে সংযোগকারী একটি প্রণালি। প্রণালিটি আরব উপদ্বীপে অবস্থিত ইয়েমেন এবং আফ্রিকার অন্তরীপে অবস্থিত জিবুতি, ইরিত্রিয়া ও সোমালিয়াকে পৃথক করেছে। আরবী বাব এল মান্দেবের অর্থ *দুর্দশার দুয়ার*। ইংরেজিতে প্রণালিটিকে কখনও কখনও *মান্দাব প্রণালি* হিসেবে অভিহিত করা হয়।
thumb|300px|বাব এল মান্দেবের অবস্থান

## নামকরণ
বাবেল মান্দেব ফারসি শব্দ। এর অর্থ মৃত্যু দরজা।

বাব এল মান্দেব নামটি সম্ভবত উদ্ভূত হয়েছে প্রণালিটিতে দিকনির্দেশনায় সমস্যার কারণে। আবার আরব কিংবদন্তি অনুসারে, এক প্রলয়ঙ্করী ভূমিকম্পে এশিয়া আর আফ্রিকা আলাদা হয়ে যায় এবং তার ফলে প্রচুর মানুষ মৃত্যুবরণ করে। সেই দুর্যোগের কথা স্মরণ করে প্রণালিটির নাম রাখা হয়েছে বাব এল মান্দেব বা *দুর্দশার দুয়ার*।

## তথ্যাবলী

বাব এল মান্দেব লোহিত সাগর ও সুয়েজ খাল হয়ে ভারত মহাসাগর ও ভূমধ্যসাগরের মধ্যে একটি কৌশলগত গুরুত্বপূর্ণ সংযোগ হিসেবে কাজ করে। ২০০৬ সালে এ প্রণালিটি দিয়ে প্রতিদিন গড়ে ৩.৩ মিলিয়ন ব্যারেল তেল বহন করা হয় যেখানে সমগ্র বিশ্বে তেলবহনকারী ট্যাঙ্কারের মাধ্যমে বহন করা হয় গড়ে ৪৩ মিলিয়ন ব্যারেল তেল।

## সংযোগকারী সেতু
২০০৮ সালের ২২ ফেব্রুয়ারি জানা যায় যে, তারেক বিন লাদেন মালিকানাধীন কোম্পানী বাব এল মান্দেবের দুই প্রান্ত, ইয়েমেন ও জিবুতিকে সংযোগকারী একটি সেতু নির্মাণের পরিকল্পনা হাতে নিয়েছে।

## উপঅঞ্চল
বাব এল মান্দেব আরব লীগের একটি উপঅঞ্চল হিসেবে বিবেচিত। এর সদস্যগুলো হল: ইয়েমেন, সোমালিয়া, জিবুতি ও কোমোরোস দ্বীপপুঞ্জ।

## তথ্যসূত্র

## বহিঃসংযোগ

* Notice-to-Proceed Launches Ambitious Red Sea Crossing 
* Sea crossing

বিষয়শ্রেণী:এশিয়ার প্রণালি
বিষয়শ্রেণী:আফ্রিকার প্রণালি
বিষয়শ্রেণী:আরব পুরাণ
বিষয়শ্রেণী:ইয়েমেনের জল সংস্থা
বিষয়শ্রেণী:জিবুতির জল সংস্থা
বিষয়শ্রেণী:লোহিত সাগর
বিষয়শ্রেণী:এডেন উপসাগর
বিষয়শ্রেণী:ইয়েমেনের সীমানা
বিষয়শ্রেণী:জিবুতির সীমানা
বিষয়শ্রেণী:ইরিত্রিয়ার সীমানা
বিষয়শ্রেণী:আন্তর্জাতিক প্রণালি
বিষয়শ্রেণী:জিবুতি-ইরিত্রিয়ার সীমানা
বিষয়শ্রেণী:ভারত মহাসাগরের প্রণালি
বিষয়শ্রেণী:আরব্য পুরাণ
বিষয়শ্রেণী:ইয়েমেনের জলরাশি
বিষয়শ্রেণী:ইয়েমেন সীমান্ত
একাদশ শ্রেণির মৌল

থাম্ব|মৌল শ্রেণী

**একাদশ শ্রেনীর মৌল** বলতে পর্যায় সারণির ১১তম শ্রেণীর অধিনে রয়েছে এমন মৌলগুলোকে বুঝানো হয়ে থাকে। তামা (**Cu**), রূপা (**Ag**), সোনা (**Au**), রন্টজেনিয়াম (**Rg**) ইত্যাদি অবস্থান্তর ধাতুর সমন্বয়ে গঠিত হয়েছে এই শ্রেণী। মৌলসমূহের ইলেকট্রন বিন্যাসের উপর ভিত্তি করে এই শ্রেণী বিন্যাস করা হয়েছে। এই ধাতুগুলো বিভইন্ন সময় ধাতব মুদ্রা তৈরীতে ব্যবহার করা হতো। এর পাশাপাশি অ্যালুমিনিয়াম, সীসা, নিকেল, স্টেইনলেস স্টীল, টিন, দস্তা ইত্যাদি ধাতুগুলো বর্তমানে মুদ্রা তৈরীতে ব্যবহার করা হয়। এই সকল ধাতুগুলোকে একত্রে "**মুদ্রার ধাতু**" বলা হয়। এই মৌলসমূহের ভৌত রাসায়নিক ধর্মসমূহের জন্য এই ধাতুগুলোকে এই বিশেষ ধরনের কাজে ব্যবহার করা হয়। বৈশিষ্টসমূহের মধ্যে রয়েছে সনাক্তকরণ সুবিধা, মরিচা প্রতিরোধিত ক্ষমতা , স্থায়িত্ব ইত্যাদি। এছাড়া ধাতু হিসাবেও এই মূল্যবান।

## বৈশিষ্ট্যসমূহ
অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়। তবে রন্টজেনিয়ামের বৈশিষ্ট্যগুলো এই শ্রেণীর অন্যান্য মৌলগুলো থেকে কিছুটা ব্যতিক্রম।

গ্রুপ ১১ এর সকল মৌলসমূহ আপেক্ষিকভাবে নিষ্ক্রিয়, জারণ-প্রতিরোধী ধাতু। কপার এবং সোনা হল বর্ণযুক্ত।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:পর্যায় সারণি
বিষয়শ্রেণী:মৌলিক পদার্থের দল
বিষয়শ্রেণী:পর্যায় সারণির গ্রুপ
বাংলা খেঁকশিয়াল

**বাংলা খেঁকশিয়াল** (বৈজ্ঞানিক নাম: *Vulpes bengalensis*) একপ্রজাতির খেঁকশিয়াল।একে বিভিন্ন স্থানে বিভিন্ন নামে ডাকা হয়। বাংলায় একে হেড়ল নামে ডাকা হয়।কয়েক বছরে এদের সংখ্যা কমছে, তবে আশঙ্কাজনক হারে গিয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।

## দৈহিক গঠন
thumb|left|বাংলা খেঁকশিয়ালের করোটি
বাংলা খেঁকশিয়াল একটি মাঝারি আকৃতির স্তন্যপায়ী প্রাণী। এদের মাথাসহ দেহের দৈর্ঘ্য ৪৫-৬০ সেমি এবং লেজ ২৫-৩৫ সেমি। ওজন ১.৮-৩.২ কেজি। মাজল সরু এবং মাজলের উপরের অংশে লোমের ছোট পট্টি চোখে পড়ে। কান দেহের তুলনায় বড়। মাথা সরু। লেজ দেহের অর্ধেকেরও বেশি লম্বা। আঙুলের উপর ভর করে চলাফেরা করে। সামনের পায়ে আঙুল পাঁচটি ও পিছনে চারটি। ছেদন দন্ত তীক্ষ্নসূঁচালো ও পেষন দন্ত সুগঠিত। দন্ত সংকেত: কর্তন ৩/৩; ছেদন ১/১; অগ্রপেষন ৪/৪; পেষন ২/৩।

### বর্ণ
মৌসুম ও বয়সভেদে বাংলা খেঁকশিয়ালের বর্ণের তারতম্য হয়ে থাকে। পিঠ সাদা ডোরাসহ লালচে-ধূসর। দেহের পাশ পিঠের তুলনায় বেশি ধূসর। দেহতল সাদাটে। বুকের নিচের অংশ ও তলপেট ফ্যাকাশে লালচে-হলুদ কিংবা হালকা পীত-সাদা। অবসারণীর দিকে লালচে ভাব বেশি। এর কাঁধে কোন আড়াআড়ি ফিতার মত দাগ থাকে না। পায়ের বাইরের অংশ উজ্জ্বল লালচে। চোখের সামনে মাজলের পাশে একটি করে কালো চিতি থাকে। কানের বাইরের অংশ ধূসর ও ভিতরের অংশ সাদাটে। ঋতু ও উপপ্রজাতি ভেদে পিঠের পিলেজের রঙে তারতম্য হতে পারে। তবে সাধারণত পিলেজ তামাটে-ধূসর। কানের কালচে-বাদামি পিলেজের প্রান্তদেশ কালো। বাংলা খেঁকশিয়ালের সবচেয়ে চোখে পড়ার মত অঙ্গটি হল এর বড় ঝাঁকড়া লেজ। লেজ ধূসর ও লেজের উপরিভাগ লালচে। লেজের আগা কালো।

## বিস্তৃতি

কেবল আর্দ্র বনাঞ্চল ও চরম শুষ্ক এলাকা ছাড়া ভারতীয় উপমহাদেশের বেশিরভাগ অঞ্চলে এদের দেখা যায়। উত্তরে হিমালয়ের পাদদেশে নেপালের তেরাই অঞ্চল থেকে ভারতের একেবারে দক্ষিণ পর্যন্ত এবং পশ্চিমে পাকিস্তানের সিন্ধু উপত্যকা থেকে পূর্বে বাংলাদেশ পর্যন্ত এদের বিস্তৃতি সীমাবদ্ধ।

## তথ্যসূত্র

## বহিঃসংযোগ
* IUCN/SSC Canid Specialist Group: Bengal Fox
* BBC - Science & Nature - Wildfacts - Indian fox, Bengal fox 
* Status of Indian Fox

বিষয়শ্রেণী:স্তন্যপায়ী প্রাণী
বিষয়শ্রেণী:শিয়াল
বিষয়শ্রেণী:দক্ষিণ এশিয়ার স্তন্যপায়ী
বিষয়শ্রেণী:বাংলাদেশের স্তন্যপায়ী
বিষয়শ্রেণী:১৮০০-এ বর্ণিত স্তন্যপায়ী
ডিজিটাল ইলেকট্রন বিজ্ঞান

**ডিজিটাল ইলেকট্রন বিজ্ঞান** বা ইংরেজি পরিভাষায় **ডিজিটাল ইলেকট্রনিক্স** (Digital Electronics) একটি ধারাবাহিক পরিসীমার পরিবর্তে অ্যানালগ স্তরের বিযুক্ত ব্যান্ড অনুযায়ী সংকেত প্রতিনিধিত্ব করে। একটি ব্যান্ডের মধ্যে সকল স্তরে সংকেত অবস্থা প্রতিনিধিত্ব করে। অপেক্ষাকৃত উৎপাদনের সহনশীলতার কারণে অ্যানালগ সংকেত স্তরে ছোট পরিবর্তনে, সংকেত শিথিলতা বা পরাশ্রয়ী গোলমাল বিযুক্ত আচ্ছাদক অনুপস্থিত থাকে না, এবং এর ফলে সংকেত অবস্থা সংবেদনশীল বর্তনী দ্বারা উপেক্ষা করা হয়। ডিজিটাল শব্দের অর্থ যে সংকেত বা প্রতীকের দুটি নির্ধারিত স্তর থাকে। কোনো অজানা অবস্থা থাকে না এবং যার স্তর দুটি সময়ের সাথে ধাপে ধাপে পরিবর্তিত হয় এবং ধাপসমূহের মান নির্দিষ্ট থাকে। ইলেক্ট্রনিক্সের যে শাখায় সংখ্যা (ডিজিটাল), সংকেত এবং বিভিন্ন ডিজিটাল বর্তনীতে এর গঠন, কার্য-প্রণালী, ইলেকট্রনিক্সের গঠন সম্পর্কে বিস্তারিত বিশ্লেষণ ও আলোচনা করা হয় তাকে ডিজিটাল ইলেক্ট্রনিক্স বলে। কম্পিউটার ও মোবাইল ডিজিটাল ইলেক্ট্রনিক্সের একটি জনপ্রিয় উদাহরণ। ডিজিটাল বর্তনী তৈরী হয় লজিক গেট, মাল্টিপ্লেক্সের, ডিকোডার ইত্যাদি দিয়ে।

## ডিজিটাল বর্তনী
ডিজিটাল ইলেক্ট্রনিক্স হল ইলেক্ট্রনিক্সের এমন একটি শাখা যা বুলিয়ান যুক্তিবিজ্ঞান ব্যবহার করে এবং বৈদ্যুতিন যুক্তিবিজ্ঞান দ্বারা তৈরী ইলেক্ট্রনিক্স।

## সুবিধা
ডিজিটাল সার্কিট একটি সুবিধা এনালগ সার্কিট তুলনায় উপস্থাপিত সংকেত ডিজিটালরূপে গোলমাল ছাড়া প্রেরণে করা যাবে। উদাহরণস্বরূপ, একটি অবিচ্ছিন্ন অডিও সংকেত, 1s এবং 0s একটা ক্রম হিসাবে প্রেরিত সংকেতের ত্রুটির জন্য 1s এবং 0s এর মধ্যে সহজে ভুল/ত্রুটি সনাক্তকরণ করা যাবে। দুটি স্থর থাকায় সহজেই ভুল ত্রুটি নির্নয় করা যায়। সিগন্যাল প্রসেসিং এর জন্য ব্যবহৃত যন্ত্রপাতি সহজলভ্য ও দামে সস্তা।

## অসুবিধা
কিছু ক্ষেত্রে, ডিজিটাল বর্তনী একই কাজ করতে অ্যানালগ বর্তনীর তুলনায় বেশি শক্তির ব্যবহার করে, এই সকল ক্ষেত্রে বেশি তাপ উৎপদান হয় যা নিয়ন্ত্রণে সার্কিটের জটিলতা এবং ব্যয় বেড়ে যায় ডিজিটাল সার্কিট কখনও কখনও বিশেষ করে ছোট মাত্রায় ব্যবহার আরো ব্যয়বহুল।

## তথ্যসূত্র

## বহিঃসংযোগ

* Lessons in Electric Circuits - Volume IV (Digital)
* MIT OpenCourseWare introduction to digital design class materials ("6.004: Computation Structures")


বিষয়শ্রেণী:ইলেকট্রনিক্স নকশা
বিষয়শ্রেণী:ইলেকট্রনিক্স নকশা স্বয়ংক্রিয়তা
বর্তনী
শাহীন ফৌজ

**পাকিস্তান শাহীন ফৌজ** সাবেক পূর্ব পাকিস্তানের (বর্তমানে বাংলাদেশ) একটি বিলুপ্ত জাতীয় শিশু-কিশোর প্রতিষ্ঠান, যা ১৯৬৩ সালে আত্নপ্রকাশ করে।  ইসলামী আদর্শভিত্তিক এ প্রতিষ্ঠানটি এক দশক কাল পর্যন্ত অত্যন্ত সক্রিয় ভূমিকা পালন করে। সাবেক পূর্ব পাকিস্তান ছাড়াও পশ্চিম পাকিস্তানের লাহোর ও করাচীতে এর দুটি শাখা ছিল। এ সংগঠনের প্রতিষ্ঠতা সভাপতি ছিলেন সরকারি কর্মকর্তা নূর মোহাম্মদ আকন (সাবেক সহকারী সচিব)। এ সংগঠনের কেন্দ্রীয় কমিটিতে উল্লেখযোগ্য যারা ছিলেন ব্যারিষ্টার মোহাম্মদ কোরবান আলী, শাহ আব্দুল হান্নান (সাবেক সচিব), বিজ্ঞানী এ,কে,এম, মোসলেম উদ্দীন, ডক্টর হাবিবুল্লাহ, মুহসীন উদ্দিন।

## সাংগঠনিক কাঠামো

মুরুব্বী ও অভিভাবকদেরকে নিয়ে গঠিত হত কেন্দ্রীয় কমিটি এবং তাদের মধ্য থেকে একজন সভাপতির দায়িত্ব পালন করতেন। এর প্রতিষ্ঠতা সভাপতি ছিলেন জনাব নুর মোহাম্মদ আকন। তিনি ১৯৬৩ সাল থেকে ১৯৬৭ সাল পর্যন্ত দায়িত্ব পালন করেন। পরবর্তীতে মুহাম্মদ মতিউর রহমান ১৯৬৭ থেকে ১৯৭১ সাল পর্যন্ত সভাপতির দায়িত্ব পালন করেন।

অনূর্ধ্ব ষোল বছরের যে কেহ তার অভিভাবকের অনুমতিক্রমে শাহীন ফৌজের সদস্য হতে পারত। শাহীন ফৌজের সদস্যদেরকে নিয়ে এলাকা ভিত্তিক শাখা গঠিত হত। প্রতিটি শাখার একজন করে পরিচালক থাকত। শাহীন ফৌজের প্রতিষ্ঠালগ্ন থেকে এর পরিচালক ছিলেন কাজী শামসুল হক। তিনি সাপ্তাহিক জাহানে নও পত্রিকায় শাহিনের মাহফিল নামে একটি পাতা সম্পাদনা করতেন। সে সুবাদে তিনি শাহিন ভাই হিসাবে পরিচিতি লাভ করেছিলেন। জাহানে নও পত্রিকার শাহিনের মাহফিল পাতায় শাহিন সমাচার নামে একটি কলামে শাহীন ফৌজের কার্যক্রম প্রকাশিত হত।

কাজী শামসুল হক ১৯৭০ সাল পর্যন্ত শাহীন ফৌজের পরিচালকের দায়িত্ব পালন করেন। এর পরে ১৯৭০ এবং ১৯৭১ সালে শাহীন ফৌজের পরিচালকের দায়িত্ব পালন করেন মাসুদ আলী। কাজী শামসুল হক (শাহিন ভাই) বর্তমানে নিউইয়ার্ক প্রবাসী। সেখানে বসেই “এখন সময়” নামের একটি সাপ্তাহিক পত্রিকা প্রকাশ করছেন।

শাহীন ফৌজের প্রথম কাতারের সদস্য ছিলেন বর্তমানে বিশিষ্ট রাজনৈতিক বিশ্লেষক এ কলামিস্ট শাহ আব্দুল হালিম, যোগ ফাউন্ডেশনের মহাপরিচালক শহীদ আল বুখারী, মওসুমী ইন্ডাস্ট্রিজের চেয়ারম্যান কাজী মাহতাব উদ্দীন আহমদ, দৈনিক ইনকিলাবের বার্তা সম্পাদক মোহাম্মদ মুসা এ বিশিষ্ট চিকিৎসক ডা. শামসুদ্দৌলা প্রমুখ।

## বিলুপ্তি
১৯৭১ সালের পরে এ সংগঠনের আর কোন কার্যাকলাপ লক্ষ্য করা যায় নাই।

## তথ্যসূত্র

বিষয়শ্রেণী:১৯৬৩-এ প্রতিষ্ঠিত
রবার্ট সুইনহো

**রবার্ট সুইনহো** (১ সেপ্টেম্বর, ১৮৩৬ - ২৮ অক্টোবর, ১৮৭৭) একজন ব্রিটিশ প্রকৃতিবিদ। পেশায় তিনি ছিলেন ফরমোজায় (বর্তমান তাইওয়ান) বৃটেনের একজন কূটনীতিক। দক্ষিণ ও দক্ষিণ-পূর্ব এশিয়ার অসংখ্য পাখি প্রজাতি তিনি আবিষ্কার করেন। তার মধ্যে সুইনহোর মথুরার (*Lophura swinhoii*) নাম তার নামে রাখা হয়েছে।

## প্রকৃতিবিদ্যায় অবদান
[thumb|[ইয়াংজি নরমখোল কচ্ছপ, জন অ্যাডওয়ার্ড গ্রে'র নিকট রবার্ট সুইনহো প্রেরিত নমুনা, ব্রিটিশ মিউজিয়াম.]]
ছোটবেলা থেকেই সুইনহো বিভিন্ন প্রজাতির পাখি সম্পর্কে আগ্রহী হয়ে ওঠেন। তিনি বিভিন্ন প্রজাতির ব্রিটিশ পাখি, তাদের বাসা ও ডিম নিয়ে ছোটখাটো একটি সংগ্রহ গড়ে তোলেন। হেনরি স্টিভেনসনের সাথে তার প্রথম রচনা প্রকাশিত হয় ১৮৫৪ সালে। একই বছর চার্লস ডারউইন এবং আলফ্রেড রাসেল ওয়ালেস প্রাকৃতিক নির্বচন সম্পর্কে তাদের নিজ নিজ মতবাদ প্রকাশ করেন। সুইনহো ডারউইনের মতবাদে অনুপ্রাণিত হন আর ১৮৭২ সালে একটি প্রজাতির (বর্তমানে উপপ্রজাতি) নামকরণ করেন ডারউইনের নামে (*[[ককলেস মথুরা|Pucrasia macrolopha darwini]]*)।

## তথ্যসূত্র

## বহিঃসংযোগ
* রবার্ট সুইনহোর প্রকাশিত বিভিন্ন রচনা।
* জীবনী: স্যামুয়েল স্টিফেনসন রচিত। 
* Biography - Takao Club
* Darwin Swinhoe correspondence

বিষয়শ্রেণী:১৮৩৬-এ জন্ম
বিষয়শ্রেণী:১৮৭৭-এ মৃত্যু
বিষয়শ্রেণী:পক্ষিবিজ্ঞানী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ পক্ষিবিজ্ঞানী
বিষয়শ্রেণী:রয়েল ভৌগোলিক সোসাইটির ফেলোগণ
বিষয়শ্রেণী:কিংস কলেজ লন্ডনের সভ্য
বিষয়শ্রেণী:ব্রিটিশ পতঙ্গবিদ
বিষয়শ্রেণী:রয়েল সোসাইটির সভ্য
বিষয়শ্রেণী:কলকাতার ব্যক্তি
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:কলকাতার বিজ্ঞানী
দ্বাদশ শ্রেণীর মৌল

থাম্ব|দস্তা বা জিংক (Zn) দ্বাদশ শ্রেণীর একটি ধাতব মৌল, যার পারমাণবিক সংখ্যা ৩০।

**দ্বাদশ শ্রেণীর মৌল** বলতে পর্যায় সারণির সেই সকল মৌলগুলোকে বুঝানো হয় যেগুলো ১২তম শ্রেণীতে রয়েছে। এই শ্রেণীটিকে **গ্রুপ ২বি** ও বলা হয়ে থাকে। এই শ্রেণীর মৌলগুলো হল **[[দস্তা]]** (**Zn**), **[[ক্যাডমিয়াম]]** (**Cd**), এবং **[[পারদ]]** (**Hg**)। সম্প্রতি কোপার্নিসিয়ামের কিছু অণুর ওপর পরীক্ষা করে এর বিশেষ কিছু বৈশিষ্ট্য  সম্পর্কে নিশ্চয়তা পাওয়া গিয়েছে। এর ফলে কোপার্নিসিয়ামকে দ্বাদশ শ্রেণীতে অন্তর্ভুক্ত করা হয়েছে।

১২তম শ্রেণীর দস্তা, ক্যাডমিয়াম এবং পারদ প্রকৃতিতে পাওয়া যায়। ইলেকট্রিক এবং ইলেকট্রনিক্স সম্পর্কিত বিভিন্ন যন্ত্রাংশ তৈরীতে এই ধাতুসমূহ এবং এগুলো থাকে তৈরী বিভিন্ন সংকর ধাতু ব্যবহৃত হয়। এই শ্রেনীর প্রথম মৌলদুটির মধ্যে অধিক সাদৃশ্য পাওয়া যায় এবং নির্দিষ্ট ক্ষেত্রে এই মৌলগুলো প্রকৃতিতে কঠিন ধাতু হিসাবে পাওয়া যায়। পারদ হল একমাত্র ধাতু যেটি কক্ষ তাপমাত্রায় তরল হিসাবে পাওয়া যায়। দস্তা জৈবরসায়নের অন্যতম গুরুত্বপূর্ণ ধাতু, অপর দিকে ক্যাডমিয়াম এবং পারদ অত্যান্য বিষাক্ত পদার্থ। কোপার্নিসিয়াম প্রকৃতিতে পাওয়া যায় না, কেবলমাত্র কৃত্রিমভাবে এটি উৎপাদন করা হয়ে থাকে।

## ভৌত বৈশিষ্ট্য
অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ করা যায়।

দ্বাদশ শ্রেণীর মৌলগুলোর কিছু সাধারণ ভৌত বৈশিষ্ট্য  কোপার্নেসিয়াম পরীক্ষাগারে কৃত্রিমভাবে তৈরী করা হয় এবং এর খুবই সীমিত সংখ্যক বৈশিষ্ট্য জানতে পারা গিয়েছে। এই বৈশিষ্ট্যগুলোর কোনোটিই নিশ্চিত করা যায়নি।

## রাসায়নিক বৈশিষ্টসমূহ
## ইতিহাস
## প্রাপ্তিস্থান
## উৎপাদন
## ব্যবহারিক দিক
## পাদটীকা

## গ্রন্থপঞ্জি

* 
* 
* 
* 
* 
* 
* 
* 

## তথ্যসূত্র

বিষয়শ্রেণী:পর্যায় সারণি
বিষয়শ্রেণী:মৌলিক পদার্থের দল
বিষয়শ্রেণী:পর্যায় সারণির গ্রুপ
কাঁকড়াভুক বেজী

**কাঁকড়াভূক বেজী** (; বৈজ্ঞানিক নাম: *Herpestes urva*) হারপেসটেস উর্ভা পরিবারভূক্ত বেজী প্রজাতির প্রাণীবিশেষ। এ প্রাণীটি দক্ষিণ-পূর্ব এশিয়া এবং পূর্ব এশিয়ার দেশসমূহে দেখা যায়। উত্তর-পূর্বাঞ্চলীয় ভারত, বাংলাদেশ, নেপাল, মায়ানমার, চীনের দক্ষিণাঞ্চলে এদের প্রধান আবাসস্থল। এছাড়াও, ভিয়েতনাম, মালয়েশিয়া, তাইওয়ান, লাওস এবং থাইল্যান্ডেও প্রাণীটিকে দেখা যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বৈশিষ্ট্যাবলী
ছোট্ট এধরনের শ্বাপদভূক্ত শিকারী স্তন্যপায়ী প্রজাতির বেজীর লোমগুলো ধূসর কিংবা কালচে রঙের। ঘাড়ে বিস্তৃত সাদা ডোরাকাটা রঙের বিস্তৃতি ঘটিয়ে ঘাড়, গাল থেকে বুক পর্যন্ত চলে গেছে। এর লেজ ছোট ধরনের যা সাদা অথবা হলদেটে ভাব পরিলক্ষিত হয়। দেহের দৈর্ঘ্য ৪৫-৫২ সেন্টিমিটার, লেজের দৈর্ঘ্য ২৫-৩০ সেন্টিমিটার এবং ওজন ১.৮ থেকে ২.৫ কেজি পর্যন্ত হয়ে থাকে। পুরুষজাতীয় কাঁকড়াভূক বেজী স্ত্রীজাতীয় বেজীর তুলনায় বড় এবং ভারী হয়ে থাকে। এদের শক্তিশালী থাবা রয়েছে।

## আবাসস্থল
নিশাচর প্রাণী হিসেবে কাঁকড়াভূক বেজীর পরিচিতি রয়েছে। ঊষা ও গোধূলীলগ্নেও এর শিকারে বের হয়। মূলতঃ এরা কাঁকড়া খেয়েই জীবনধারণ করে; তাই এরা *কাঁকড়াভুক বেজী* নামে পরিচিত। এছাড়াও, মাছ, শামুক, ব্যাঙ, ইঁদুর, পাখি, পোকামাকড় ইত্যাদিও এরা খাদ্য হিসেবে গ্রহণ করে। নদীর সাথে বসবাস, স্বাভাবিকভাবেই দক্ষতার সাথে সাঁতার কাটতে ও ডুব দিতে পারে। দিনের অনেকখানি সময় তারা জলে কাটায় কিংবা নদীর তীরের কাছাকাছি বা ভেজা ভূমিতে অবস্থান করতে ভালবাসে। চীরসবুজ বনভূমি, গাছপালায় পরিপূর্ণ এলাকা, ধান খেতসহ মানববসতিপূর্ণ এলাকায় এদেরকে দেখা যায়। উঁচু পাহাড়ী এলাকায় এদের দেখা পাওয়া যায় না বললেই চলে।

চার সদস্যের দলভূক্ত হয়ে একত্রে থাকতেই এরা পছন্দ করে। মাটি খুড়ে গর্তে কিংবা পাথরের ভাঁজে এরা আবাস গড়ে। মার্চের শেষ দিকে এবং এপ্রিলের শুরুতে শাবক প্রসবের সময়কাল। স্ত্রীকাঁকড়াভূক বেজী ৫০-৬৩ দিন সময় পর্যন্ত গর্ভধারণ করে। এ সময়ান্তে ২ থেকে ৪টি শাবক প্রসব করে। এদের স্বাভাবিক জীবনকাল ১২-১২ বছর পর্যন্ত হয়ে থাকে।

## সংরক্ষণ অবস্থা
তাইওয়ানের অধিবাসীরা এ স্তন্যপায়ী প্রাণী শিকার করে। এর মাংস বিক্রয় করে জীবনধারণ করে। এর চামড়া চীনের বাজারগুলোতে বিক্রয় করা হয়। কম্বোডিয়ায় থাইল্যান্ড সীমান্তে পোষা প্রাণী হিসেবে লেনদেন করা হয়। আইইউসিএন বেজীটিকে ন্যূনতম বিপদগ্রস্ত হিসেবে উল্লেখ করেছে। চীন, থাইল্যান্ড এবং মালয়েশিয়ায় বৈধভাবে রক্ষার ঘোষণা দেয়া হয়েছে।

## তথ্যসূত্র

বিষয়শ্রেণী:বেজি
বিষয়শ্রেণী:বাংলাদেশের স্তন্যপায়ী
কাঁকড়াভূক বেজি
বিষয়শ্রেণী:নেপালের স্তন্যপায়ী
কাঁকড়াভূক বেজি
বিষয়শ্রেণী:মালয়েশিয়ার মাংসাশী প্রাণী
বিষয়শ্রেণী:১৮৩৬-এ বর্ণিত স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:চীনের স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:ভিয়েতনামের স্তন্যপায়ী
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
ছিরকা

**ছিরকা** বা **ভিনেগার** এসিডের (CH3COOH) ৬-১০% (৪-১০% স্বল্প পরিমাণ বিজ্ঞানীর মতে) পানির মিশ্রণে তৈরি। চিনি বা ইথানলকে গাজন প্রক্রিয়ার মাধ্যমে এসিটিক এসিডে পরিণত করা হয়। এটি সাধারণতঃ রান্নাকর্মে ব্যবহৃত হয়। এটি মদ কিংবা আপেলের রস দিয়ে উৎপন্ন এলকোহল, ফলের রস ইত্যাদি জাতীয় তরল পদার্থ সহযোগে ছিরকা তৈরীতে ব্যবহার করা হয়। উক্ত তরলে ইথানল দ্রবীভূত হয়ে ভিনেগারে রূপান্তরিত করে। নির্দিষ্ট ব্যাকটেরিয়া ব্যবহার করেও এটি প্রস্তুত হয়। 

রান্নাকর্মে প্রায়শঃই আচার-চাটনী ও সালাদে এটি ব্যবহার করা হয়। ইতালীয় রান্নায় ছিরকা, তৈল এবং লবণ আবশ্যকীয় উপাদান হিসেবে বিবেচিত। গৃহস্থালী পরিষ্কার, পুড়ে যাওয়া, চিকিৎসায় পথ্য ইত্যাদি বহুবিধ ক্ষেত্রে এর সার্থক প্রয়োগ ঘটেছে।

## ইতিহাস
ছিরকা হাজার বছর পূর্বে  তৈরি করা হয়েছে এবং মানুষের দ্বারা ব্যবহৃত।  ৩০০০ খ্রি.পূর্বে মিশরে এটি পাওয়া যায়।

### প্রকারভেদ
#সাধারণ ভিনেগার
#আপেল সাইডার ভিনেগার

## ব্যবহৃত উপাদান
ছিরকাতে বিভিন্ন রকমের ফলমূল যেমন: আপেল, আঁখ, নারিকেল, খেজুর, নাশপাতি, টমে ৩০০০ স্য হিসেবে চাল, গম সহ মধু দিয়ে প্রস্তুত করা হয়। এ সকল ফল বা শস্যের নামানুসারে ছিরকার ইংরেজি নাম ভিনেগার নামকরণ করা হয়ে থাকে। অধিকাংশ ফলের ছিরকা ইউরোপে প্রস্তুত করা হয়। স্বতন্ত্র ফল দিয়ে প্রস্তুত এ সকল ছিরকা উচ্চ মূল্যে বিক্রয়ের আদর্শ বাজার হিসেবে চিহ্নিত। এছাড়াও, কোরিয়া, চীনেও ফল দিয়ে ছিরকা প্রস্তুত করে থাকে।

স্বাদ অক্ষুণ্ন ও গন্ধযুক্ত করতে মশলাজাতীয় উপাদানের প্রয়োগ লক্ষ্য করা যায়। ব্রিটিশ দ্বীপপুঞ্জগুলো সামুদ্রিক খাবারের স্টলে ছিরকার মধ্যে মরিচ ব্যাপকভাবে প্রভাব বিস্তার করেছে। মিষ্টিজাতীয় ভিনেগার ক্যান্টনিজ উদ্ভূত যা চাউল ও চিনির সাথে আদাজাতীয় মসলা ব্যবহার করা হয়।

## তথ্যসূত্র

## বহিঃসংযোগ
* Gasoline from Vinegar MIT Technology Review
* Vinegars of the World. Solieri and Giudici, 

বিষয়শ্রেণী:মসলা
বিষয়শ্রেণী:ভিনেগার
বিষয়শ্রেণী:ফোড়ন
বিষয়শ্রেণী:গৃহস্থালী রাসায়নিক
বিষয়শ্রেণী:ঐতিহ্যবাহী চিকিৎসা
টমাস হার্ডউইক

মেজর-জেনারেল **টমাস হার্ডউইক** (১৭৫৫ - ৩ মে, ১৮৩৫) একজন ব্রিটিশ সেনা সদস্য, পক্ষীবিদ ও প্রকৃতিবিদ। ১৭৭৭ থেকে ১৮২৩ পর্যন্ত তিনি ভারতে অবস্থান করেন। ভারতে অবস্থানকালে তিনি ভারতীয় উপমহাদেশের প্রাণীজগৎ নিয়ে ব্যাপক গবেষণা করেন। জন অ্যাডওয়ার্ড গ্রে'র সাথে মিলে তিনি দুই খণ্ডের *Illustrations of Indian Zoology* (১৮৩০-৩৫) প্রকাশ করেন। তার আবিষ্কৃত বেশিরভাগ দ্বিপদ নামের সাথে তাকে **Hardw** নামে উল্লেখ করা হয়েছে।

হার্ডউইক মাত্র ২২ বছর বয়সে ইস্ট ইন্ডিয়া কোম্পানীতে যোগ দেন। ১৮১৯ সালে তিনি মেজর জেনারেল পদে উন্নীত হন এবং ১৮২৩ সালে তিনি অবসর গ্রহণ করে ইংল্যান্ডে চলে আসেন। সেনাবাহিনীতে থাকাকালে তিনি সমগ্র উপমহাদেশে ঘুরে বেড়ান। এ সময় তিনি বিপুল সংখ্যক জীববৈজ্ঞানিক নমুনা সংগ্রহ করেন। স্থানীয় চিত্রকরদের মাধ্যমে তিনি বিভিন্ন প্রজাতির অসংখ্য ছবি আঁকান ও সেগুলো যত্ন করে সংরক্ষণ করেন। বেশিরভাগ ছবি মৃত নমুনা থেকে আঁকা হয়েছিল, তবে জীবিত নমুনার ছবিও খুব কম নয়। যখন তিনি ভারত ছেড়ে চলে যান, তখন কোন একক ব্যক্তি হিসেবে তার কাছেই সবচেয়ে বেশি নমুনা ও নমুনার অঙ্কিত ছবির সংগ্রহ ছিল।
[thumb|left|হার্ডউইকের সংগৃহীত [বাঘডাস]]
হার্ডউইকের অধীনে যেসব স্থানীয় ভারতীয় চিত্রকর বিভিন্ন পশুপাখির ছবি আঁকত তাদের বিশেষ প্রশিক্ষণ দেওয়া হয়েছিল এবং কীভাবে জলরং ব্যবহার করে বৈজ্ঞানিকভাবে সঠিক ছবি আঁকতে হয় তা তারা রপ্ত করেছিল। তার বিশাল সংগ্রহ ১৮৩৫ সালে ব্রিটিশ মিউজিয়ামে স্থানান্তর করা হয়। পরে এর কিছু অংশ প্রাকৃতিক ইতিহাস জাদুঘরে স্থানান্তর করা হয়। তার সংগ্রহে মোট ৪৫০০টি চিত্র সংরক্ষিত ছিল।

ভারতের প্রাকৃতিক ইতিহাস সম্পর্কে হার্ডউইকের উৎসাহ তাকে তৎকালীন বড় বড় প্রকৃতিবিদ ও জীববিজ্ঞানীর সাথে পরিচয় করিয়ে দেয়। স্যার জোসেফ ব্যাঙ্কসের সাথে তার যোগাযোগ ছিল। তিনি ছিলেন রয়েল সোসাইটির প্রেসিডেন্ট। ১৮১৩ সালে হার্ডউইক রয়েল সোসাইটির ফেলো নির্বাচিত হন। জন অ্যাডওয়ার্ড গ্রে'র *Illustrations of Indian Zoology*-তে তার সংগৃহীকৃত চিত্র স্থান পেয়েছিল। গ্রন্থটিতে ২০২টি বড় আকারের রঙিন চিত্রের প্লেট ছিল এবং হার্ডউইকের অর্থায়নেই গ্রন্থটি প্রকাশিত হয়। গ্রন্থের রচনা-অংশ প্রকাশ পাওয়ার আগেই তিনি মৃত্যুবরণ করেন।

প্রাণিবিজ্ঞানে তার অবদান স্মরণ করে অনেক প্রজাতির নামকরণ তার নামে করা হয়েছে। সেসব প্রজাতির অন্যতম:

* Common Blue Apollo, *[[Parnassius hardwickii]]*
* Finless sleeper ray, *[[Temera hardwickii]]*
* Hardwicke’s Pipefish, *[[Solegnathus hardwickii]]*
* Hardwicke's Wrasse, *[[Thalassoma hardwicke|Thalassoma hardwickii]]*
* East Indian Leopard Gecko *[[Eublepharis hardwickii]]*
* Hardwicke’s Spiny-tailed Lizard, *[[Uromastyx hardwickii]]*
* Spine-bellied Sea Snake, *[[Lapemis hardwickii]]*
* কমলাপেট পাতা বুলবুলি, *Chloropsis hardwickii*
* ল্যাথামের চ্যাগা, *Gallinago hardwickii*
* Hardwicke's Woolly Bat, *[[Kerivoula hardwickii]]*
* Lesser Mouse-tailed Bat, *[[Rhinopoma hardwickei]]*

## তথ্যসূত্র

## বহিঃসংযোগ
* Natural History Museum biography
* Illustrations of Indian zoology volume 1
* Illustrations of Indian zoology volume 2

বিষয়শ্রেণী:১৭৫৫-এ জন্ম
বিষয়শ্রেণী:১৮৩৫-এ মৃত্যু
বিষয়শ্রেণী:প্রকৃতিবিদ
বিষয়শ্রেণী:পক্ষিবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:ব্রিটিশ ইস্ট ইন্ডিয়া কোম্পানির আর্মি জেনারেল
বিষয়শ্রেণী:ঔপনিবেশিক ভারতে ব্রিটিশ ব্যক্তি
বিষয়শ্রেণী:ইংরেজ প্রকৃতিবিদ
বিষয়শ্রেণী:১৭৫৬-এ জন্ম
বিষয়শ্রেণী:ইংরেজ প্রাণিবিজ্ঞানী
বিষয়শ্রেণী:১৮শ শতাব্দীর ব্রিটিশ প্রাণিবিজ্ঞানী
কাজী সাজ্জাদ আলী জহির

লেফটেন্যান্ট কর্নেল (অব.) **কাজী সাজ্জাদ আলী জহির** (জন্ম: ১১ এপ্রিল, ১৯৫১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীরপ্রতীক খেতাব প্রদান করে।  ২০২১ সালে গণ-বিষয়ক ক্ষেত্রে উল্লেখযোগ্য ভূমিকা রাখার জন্যে ভারত সরকার কর্তৃক পদ্মশ্রী সম্মানে ভূষিত হন।

## জন্ম ও শিক্ষাজীবন
মুক্তিযোদ্ধা কাজী সাজ্জাদ আলী জহিরের জন্ম কুমিল্লা জেলার দাউদকান্দি উপজেলার চৌসই গ্রামে। জন্ম ১৯৫১ সালের ১১ এপ্রিল। বাবা কাজী আবদুল মুত্তালিব। মা কাজী নূরুন্নাহার বেগম।

## কর্মজীবন
সাজ্জাদ আলী জহির ১৯৬৯ সালের শেষে পাকিস্তান সেনাবাহিনীতে ক্যাডেট হিসেবে যোগ দেন। ১৯৭১ সালে পাকিস্তানের কাকুল সামরিক অ্যাকাডেমিতে সিনিয়র ক্যাডেট হিসেবে প্রশিক্ষণরত ছিলেন। মুক্তিযুদ্ধ শুরু হলে আগস্ট মাসের শেষে তিনি পাকিস্তান থেকে পালিয়ে ভারতে এসে যুদ্ধে যোগ দেন। 

## মুক্তিযুদ্ধে ভূমিকা
তিনি সিলেট অঞ্চলে ৪ নম্বর সেক্টরের অধীনে দ্বিতীয় গোলন্দাজ বাহিনীকে সংগঠিত করেন। আগস্ট মাসে পাকিস্তান সেনাবাহিনীর আর্টিলারি কোরে কমিশন লাভ করেন সাজ্জাদ আলী জহির। পোস্টিং হয় ৭৮ ফিল্ড আর্টিলারি রেজিমেন্ট শিয়ালকোটে। কয়েক দিন পর সেখান থেকে পালিয়ে ভারতে যান। মুক্তিযুদ্ধে যোগ দেন সেপ্টম্বর মাসে। এ সময় ভারত সরকার মুক্তিবাহিনীকে কয়েকটি ১০৫ এমএম গান দেয়। তা দিয়ে মুক্তিবাহিনীর জন্য একটি ফিল্ড আর্টিলারি ব্যাটারি গঠন করা হয়। এর নাম দেওয়া হয় রওশন আরা ব্যাটারি। এই ব্যাটারিতে অন্তর্ভুক্ত হন তিনি। এ গ্রুপের সহঅধিনায়ক ছিলেন তিনি। রওশন আরা ব্যাটারিতে ছিল ছয়টি গান। অক্টোবর মাস থেকে এই ব্যাটারি ১০৫ এমএম কামান দিয়ে বৃহত্তর সিলেট অঞ্চলে মুক্তিবাহিনীর জেড ফোর্সকে বিভিন্ন যুদ্ধে আর্টিলারি ফায়ার সাপোর্ট দিয়ে সহায়তা করে। সাজ্জাদ জহিরের পরিচালনায় রওশন আরা ব্যাটারি কয়েকবার পাকিস্তান সেনাবাহিনীর প্রতিরক্ষা অবস্থানে গোলাবর্ষণ করে। সঠিক নিশানায় গোলাবর্ষণ করার ক্ষেত্রে তিনি যথেষ্ট কৃতিত্ব ও দক্ষতা প্রদর্শন করেন। এর ফলে পাকিস্তান সেনাবাহিনীর ব্যাপক ক্ষয়ক্ষতি হয়। 

## পুরস্কার ও সম্মাননা
* বীরপ্রতীক
* স্বাধীনতা পদক ২০১৩
* পদ্মশ্রী ২০২১ - প্রথম ও একমাত্র বাংলাদেশী নাগরিক হিসেবে তিনি এই সম্মান পান।
## গ্রন্থ রচনা
সাজ্জাদ আলী জহির মুক্তিযুদ্ধ বিষয়ক গবেষণা গ্রন্থ রচনায় খ্যাতি অর্জন করেছেন। পাঁচজন বীরশ্রেষ্ঠের জীবনী লেখা তার সবচেয়ে উল্লেখযোগ্য কাজ। মুক্তিযুদ্ধ বিষয়ে তিনি প্রায় ৫৪টি গ্রন্থ রচনা করেন। এর মধ্যে উল্লেখযোগ্য হলো:
* মুক্তিযুদ্ধের চিত্র কাহিনি
* রংপুর সেনানিবাসে দু:সাহসিক আক্রমণ
* মুক্তির সংগ্রামে মেহেরপুর
* মুক্তির সংগ্রামে চাঁপাইনবাবগঞ্জ
* মুক্তিযুদ্ধের আঞ্চলিক ইতিহাস: সিলেট

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:১৯৫১-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুমিল্লা জেলার ব্যক্তি
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:পদ্মশ্রী প্রাপক
বিষয়শ্রেণী:বাংলাদেশী লেফটেন্যান্ট কর্নেল
অ্যাডওয়ার্ড বার্টলেট

**অ্যাডওয়ার্ড বার্টলেট** (১৮৩৬ - এপ্রিল, ১৯০৮) একজন ব্রিটিশ পক্ষীবিদ। তিনি আব্রাহাম ডি বার্টলেটের পুত্র।
বার্টলেট হেনরি বাকের ট্রিস্ট্রামের সাথে ১৮৬৩-৬৪-তে ফিলিস্তিনে ঘুরে বেড়ান। ১৮৬৫ থেকে ১৮৬৯ সালের মধ্যে তারা আমাজন বেসিন ও পেরুতে বিভিন্ন নমুনা সংগ্রহ করেন। ১৮৭৫ থেকে ১৮৯০ অবদি তিনি বৃটেনের মেইডস্টোন জাদুঘরের কিউরেটর হিসেবে দায়িত্ব পালন করেন। ১৮৯৩ থেকে ১৮৯৭ পর্যন্ত তিনি সারাওয়াক জাদুঘরের কিউরেটর হিসেবে দায়িত্ব পালন করেন।

তার অন্যতম প্রধান সৃষ্টিকর্ম "Monograph of the Weaver Birds (Ploceidae) and Arboreal and Terrestrial Finches"। তার জীবদ্দশায় এটি পুরোপুরি প্রকাশিত হয়নি। ১৮৮৮-৮৯ এর মধ্যে মাত্র পাঁচ খণ্ড প্রকাশিত হয়।

পেরুর বার্টলেটের তিনামোর (*Crypturellus bartletti*) নামকরণ করা হয়েছে তার নামে।

## সম্মাননা

* ১৮৮৯ - আমেরিকান অর্নিথোলজিস্টস ইউনিয়ন-এর সহযোগী সদস্য নির্বাচিত
* ১৮৯৭ - জ্যুলজিক্যাল সোসাইটি অব লন্ডন-এর ফেলো নির্বাচিত।

## তথ্যসূত্র

বিষয়শ্রেণী:১৮৩৬-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:ইংরেজ পক্ষিবিজ্ঞানী
মোহাম্মদ আবদুর রব

**মোহম্মদ আবদুর রব** (১৯১৯-১৪ নভেম্বর ১৯৭৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। এছাড়া ২০০০ সালে স্বাধীনতা ও মুক্তিযুদ্ধে অবদান রাখার জন্য তাকে মরণোত্তর স্বাধীনতা পদক ২০০০ দেয়া হয়।

## জন্ম ও শিক্ষাজীবন
মোহাম্মদ আবদুর রবের জন্ম হবিগঞ্জ জেলার বানিয়াচং উপজেলার কুর্শা-খাগাউড়া গ্রামে। তার বাবার নাম মনোয়ার আলী এবং মায়ের নাম রাশিদা বেগম। তিনি চিরকুমার ছিলেন। তিনি হবিগঞ্জ সরকারি উচ্চ বিদ্যালয়ে পড়াশুনা করেছেন।

## কর্মজীবন
পাকিস্তান সেনাবাহিনী থেকে লেফটেন্যান্ট কর্নেল হিসেবে ১৯৭০ সালে অবসর নেওয়ার পর মোহাম্মদ আবদুর রব রাজনীতিতে যুক্ত হন। ওই বছরই অনুষ্ঠিত হয় পাকিস্তানের জাতীয় পরিষদ নির্বাচন। তিনি আওয়ামী লীগের প্রার্থী হিসেবে জাতীয় পরিষদের সদস্য (এমএনএ) নির্বাচিত হন। মুক্তিযুদ্ধের সূচনায় বৃহত্তর সিলেট জেলায় প্রতিরোধ যুদ্ধে তিনি গুরুত্বপূর্ণ ভূমিকা পালন করেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-২০ আসন থেকে সংসদ সদস্য নির্বাচিত হন।

## মুক্তিযুদ্ধে ভূমিকা
২৭ মার্চ সিলেটের রশীদপুর চা-বাগান এলাকার শ্রীমঙ্গল, মৌলভীবাজার, শেরপুর-সাদিপুর, সিলেটসহ আরও কয়েক স্থানে তখন প্রতিরোধ যুদ্ধ হয়। এসব যুদ্ধে এম এ রব সক্রিয় ভূমিকা রাখেন। তার প্রত্যক্ষ পরামর্শ ও পরিচালনায়ই বেশির ভাগ যুদ্ধ সংঘটিত হয়। এ সময় হবিগঞ্জের তেলিয়াপাড়ায় প্রতিরোধ যুদ্ধরত মুক্তিযোদ্ধাদের সামরিক দলনেতাদের বৈঠক অনুষ্ঠিত হয়। এ বৈঠক আয়োজনে তার ভূমিকা ছিল গুরুত্বপূর্ণ। ১০ এপ্রিল বাংলাদেশ সরকার গঠিত হলে মুক্তিযুদ্ধের জন্য ক্রমে সাংগঠনিক কাঠামো গড়ে উঠতে থাকে। এরপর মুক্তিবাহিনীর প্রধান সেনাপতি নিযুক্ত হন এম এ জি ওসমানী। চিফ অফ স্টাফ হিসেবে দায়িত্ব পান মোহাম্মদ আবদুর রব। তিনি পূর্বাঞ্চলে মুক্তিযুদ্ধ পরিচালনা করেন। তার সদর দপ্তর ছিল ভারতের ত্রিপুরা রাজ্যের আগরতলায়। ১৪ ডিসেম্বর এম এ জি ওসমানী ও তিনি হেলিকপ্টারে সিলেটে যুদ্ধ এলাকা পরিদর্শনকালে ফেঞ্চুগঞ্জে পাকিস্তানি সেনাদের একটি দল ওই হেলিকপ্টার লক্ষ্য করে গুলি করে। তখন তিনি গুলিবিদ্ধ হয়ে আহত হন। তার পায়ে গুলি লাগে। পরে আগরতলায় তার চিকিৎসা হয়।

## যুদ্ধের পর
যুদ্ধের পর তিনি বাংলাদেশ সেনাবাহিনীর মেজর জেনারেল  (অক্রিয়) পদবী লাভ করেন।

## পুরস্কার ও সম্মাননা
* বীর উত্তম
* স্বাধীনতা পুরস্কার (২০০০)

## তথ্যসূত্র

বিষয়শ্রেণী:বীর উত্তম
বিষয়শ্রেণী:১৯১৯-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:সেনাবাহিনী প্রধান (বাংলাদেশ)
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী